OpenLLM-France/wikimedia huggingface dataset:
# Gai Visel·li Var Aculeu

Gai Visel·li Var Aculeu (en llatí Caius Visellius Varus Aculeius) va ser un cavaller romà que es va casar amb la germana d'Hèlvia, mare de Ciceró.
Va ser el més gran expert del seu temps en dret romà, i tenia un gran enginy, però no es va distingir en altres qüestions. Va ser amic de Luci Licini Cras, que segurament era el millor orador romà de la seva època, i va ser defensat per ell en una ocasió. El fill d'Aculeu va ser Gai Visel·li Varró. Al no portar el sobrenom d'Aculeu, sembla que aquest només era un cognom donat al pare per la seva agudesa (Aculeu significa fibló, punxa), i no pas un nom familiar.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 18.
# Glenfield (Pennsilvània)

Glenfield és una població dels Estats Units a l'estat de Pennsilvània. Segons el cens del 2000 tenia 236 habitants.

## Demografia

Segons el cens del 2000, Glenfield tenia 236 habitants, 90 habitatges, i 60 famílies. La densitat de població era de 107,2 habitants per quilòmetre quadrat.
Dels 90 habitatges en un 33,3% hi vivien nens de menys de 18 anys, en un 52,2% hi vivien parelles casades, en un 12,2% dones solteres, i en un 33,3% no eren unitats familiars. En el 30% dels habitatges hi vivien persones soles el 14,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,62 i el nombre mitjà de persones que vivien en cada família era de 3,3.
Per edats la població es repartia de la següent manera: un 30,5% tenia menys de 18 anys, un 4,7% entre 18 i 24, un 26,3% entre 25 i 44, un 21,6% de 45 a 60 i un 16,9% 65 anys o més.
L'edat mediana era de 38 anys. Per cada 100 dones de 18 o més anys hi havia 92,9 homes.
La renda mediana per habitatge era de 38.750 $ i la renda mediana per família de 43.250 $. Els homes tenien una renda mediana de 37.500 $ mentre que les dones 23.333 $. La renda per capita de la població era de 16.123 $. Entorn del 4,8% de les famílies i el 4,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Glenfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Glenfield». American Fact Finder. Oficina del Cens dels Estats Units, 12-01-2010.
# Glenelg (Mart)

Glenelg (o Glenelg Intrigue) és un lloc de Mart que hi ha al cràter Gale, situat a prop del lloc d'aterratge del rover de la missió Mars Science Laboratory, que té un interès científic perquè s'hi produeix un encreuament natural de tres tipus de terreny diferents. Aquest punt en part es diu Glenelg perquè és una paraula palindròmica i, si hi va el Curiosity, hi haurà d'anar i després tornar al punt de sortida per després poder anar a Aeolis Mons.
El Curiosity haurà recórrer un total de 400 m per arribar fins a Glenelg. Cadascun dels tres terrenys té un interès científic diferent. Un d'ells és interessant perquè sembla haver-hi una base rocosa que el rover podria perforar. En un segon terreny s'hi poden observar molts cràters petits i això pot indicar que es tracta d'una superfície més dura o més antiga. I el tercer terreny és igual que el terreny en què va aterrar el Curiosity i els científics de la NASA volen esbrinar si hi ha el mateix tipus de textura rocosa.

## Referències

* 1 2 3 «Glenelg Intrigue» (en anglès). NASA. Arxivat de l'original el 19 d’octubre 2012. [Consulta: 4 setembre 2012].
* ↑ «NASA Curiosity Team Pinpoints Site for First Drive» (en anglès). NASA, 17-08-2012. Arxivat de l'original el 11 de novembre 2020. [Consulta: 4 setembre 2012].
# Gernot Böhme

Gernot Böhme (Dessau, 3 de gener de 1937 - 20 de gener de 2022), va ser un filòsof alemany que va publicar en el camp de la filosofia de la ciència, la teoria del temps, l'estètica, l'ètica i l'antropologia filosòfica.
A Alemanya va ser un dels pioners de l'"ecocrítica", l'estudi de la relació entre cultura i medi ambient. Va ser el director de l'Institut de Filosofia Pràctica de Darmstadt.

## Biografia

Gernot Böhme va estudiar matemàtiques, física i filosofia a Göttingen i Hamburg, i va obtenir el seu doctorat en filosofia a la Universitat d'Hamburg el 1965.
Com a investigador va treballar a l'Institut Max-Planck amb Carl Friedrich von Weizsäcker. De 1977 a 2002 va ser professor de filosofia a la Universitat Tecnològica de Darmstadt.
El seu treball sobre la noció d'atmosfera ha inspirat nombrosos investigadors.
Era germà del crític literari i cultural Hartmut Böhme (Beeskow, Brandenburg, 1944), amb qui va col·laborar en diverses ocasions, notablement a l’ambiciós Feuer Wasser Erde Luft. Eine Kulturgeschichte der Elemente (Foc, aigua, terra, aire. Una història cultural del elements, Múnic: Beck, 1996.)

## Obres

* Atmosphäre: Essays zur neuen Ästhetik. Frankfurt del Main, 1995, ISBN 3-518-11927-3. (Atmosfera. Assajos sobre nova estètica.,
* Bildes Theory, Múnic, Fink, 1999
* Estètica. Vorlesungen über Ästhetik als allgemeine Wahrnehmungslehre, Fink, 2001
* Die Natur vor uns. Naturphilosophie in pragmatischer Hinsicht, Kusterdingen, 2002
* Der Typ Sokrates, Suhrkamp, 2003
* Goethes Faust als philosophischer Texte, Kusterdingen, Mourir Graue Edition, 2005
* Arquitectura i atmosfera, Múnic, 2006
* Tècnica invasiva. Technikphilosophie i Technikkritik, Kusterdingen, 2008
* Ethik leiblicher Existenz. Über unseren moralischen Umgang mit der eigenen Natur, Frankfurt am Main, Suhrkamp, 2008
* Ich-Selbst. Über die Formation of the Subjekts, 2013
* Bewusstseinsformen, 2016
* Ästhetischer Kapitalismus, 2017
* Leib. Die Natur, die wir selbst sind, 2019

## Referències

* ↑ philomag. «Zum Tod des Philosophen Gernot Böhme» (en alemany). [Consulta: 28 gener 2022].
* ↑ «About Authors». Mind & Matter Vol. 9(2),, 2011.
# Gimnur de Mindanao oriental

El gimnur de Mindanao oriental (Podogymnura intermedia) és una espècie de mamífer eulipotifle de la família dels erinacèids. És endèmic del sud-est de l'illa de Mindanao (Filipines). El seu nom específic, intermedia, es refereix a la seva mida intermèdia entre la del gimnur espinós, el representant més gros del gènere Podogymnura, i les altres dues espècies que el formen. Té el pelatge fosc amb ratlles daurades.

## Referències

* ↑ Balete, D. S.; Heaney, L. R.; Rickart, E. A.; Quidlat, R. S.; Rowsey, D. M.; Olson, E. «A re-assessment of diversity among Philippine gymnures (Mammalia: Erinaceidae: Podogymnura), with a new species from eastern Mindanao» (en anglès). Zootaxa, 5.228, 3, 2023. DOI: 10.11646/ZOOTAXA.5228.3.2.
* ↑ Shersby, M. «5 of the new species discovered in 2023» (en anglès). BBC Wildlife, 1 febrer 2023. [Consulta: 4 febrer 2023].
# Gimnopèdies

Les Gimnopèdies (en grec antic: Γυμνοπαιδία, literalment 'festa dels nens nus') eren una festivitat religiosa celebrada durant l'estiu a Esparta en honor de Leto i dels seus fills, Apol·lo i Àrtemis.
La festa, celebrada al mes de juliol, consistia essencialment en balls i exercicis executats pels joves espartans entorn d'estàtues dels déus en qüestió, situades en el cor (χορός) de l'àgora. S'enfrontaven cors d'adolescents, efebs i joves adults en balls que imitaven els exercicis de la palestra, completament nus, davant els altres lacedemonis, periecs i hilotes. Els fadrins de més de trenta anys restaven, en canvi, exclosos de l'assistència.
Les Gimnopèdies no eren més que unes festivitats religioses. L'espartà Megil, a Les lleis de Plató (I, 633), diu que eren un «temible enduriment (...), de temibles exercicis de resistència que cal suportar amb la violència de la canícula».
El músic francès Erik Satie va compondre (1888) una sèrie de tres obres per piano intitulades Gymnopédies, inspirades en aquesta festa de la dansa espartana.

## Referències

* 1 2 3 Connop Thirlwall. A history of Greece. Harper & brothers, 1848, p. 405–.

## Bibliografia

* Lévy, Edmond. Sparta: histoire politique et sociale jusqu'à la Conquête romaine. Seuil, 2003 (Points Histoire). ISBN 2-02-032453-9.
* Pettersson, Michael. Cults of Apollo at Sparta: The Hyakinthia, the Gymnopaidiai, and the Karneíos. Paul Astroms Forlag, 1992. ISBN 91-7916-027-1.
* Wayte, William; Marindin, G.E. A Dictionary of Greek and Roman Antiquities. Éditions William Smith, 1890.
# Gran Premi del Canadà de Motocròs 500cc

* Per a altres significats, vegeu «Gran Premi del Canadà de Motocròs».
El Gran Premi del Canadà de Motocròs en la cilindrada de 500cc (anglès: 500 cc Grand Prix of Canada; francès: Grand Prix du Canada de Moto-Cross 500cc), abreujat GP del Canadà de 500cc, fou una prova internacional de motocròs que es va celebrar anualment al Canadà entre el 1975 i el 1986. Després del dels Estats Units, fou el segon Gran Premi puntuable per al Campionat del Món d'aquesta cilindrada que es va celebrar fora d'Europa.

## Edicions

| Població | Municipi | Província | Data usual | De | A | Edicions |
| Copetown | Hamilton | Ontario | Al juny | 1975 | 1975 | 1 |
| Mosport | Bowmanville | Ontario | Al juny | 1976 | 1977 | 2 |
| Hamilton | Hamilton | Ontario | Al juny | 1979 | 1979 | 1 |
| Saint Gabriel | D'Autray | Quebec | Al juny | 1980 | 1982 | 2 |
| Chatsworth | Chatsworth | Ontario | Al juny-juliol | 1984 | 1986 | 2 |
| Total | 5 | | | | | 8 |

## Palmarès

Font:
| Edició | Any | Lloc | Data | Guanyador | Guanyador |
| I | 1975 | Copetown | 28-29 de juny | Pierre Karsmakers | Honda |
| II | 1976 | Mosport | 26-27 de juny | Gerrit Wolsink | Suzuki |
| III | 1977 | Mosport | 25-26 de juny | Heikki Mikkola | Yamaha |
| | 1978 | No es disputà | No es disputà | No es disputà | No es disputà |
| IV | 1979 | Hamilton | 16-17 de juny | Gerrit Wolsink | Suzuki |
| V | 1980 | Saint Gabriel | 28-29 de juny | Håkan Carlqvist | Yamaha |
| | 1981 | No es disputà | No es disputà | No es disputà | No es disputà |
| VI | 1982 | Saint Gabriel | 26-27 de juny | André Vromans | Suzuki |
| | 1983 | No es disputà | No es disputà | No es disputà | No es disputà |
| VII | 1984 | Chatsworth | 30j-1 de juliol | Georges Jobé | Kawasaki |
| | 1985 | No es disputà | No es disputà | No es disputà | No es disputà |
| VIII | 1986 | Chatsworth | 21-22 de juny | André Malherbe | Honda |
* ↑ Pierre Karsmakers corria amb llicència dels EUA el 1975, motiu pel qual diverses fonts el documenten com a nord-americà.

## Estadístiques
### Guanyadors múltiples

| Pilot | Victòries |
| Gerrit Wolsink | 2 |

### Victòries per país

| País | Victòries |
| Països Baixos | 3 |
| Bèlgica | 3 |
| Finlàndia | 1 |
| Suècia | 1 |
| Total | 8 |

### Victòries per marca

| Marca | Victòries |
| Suzuki | 3 |
| Honda | 2 |
| Yamaha | 2 |
| Kawasaki | 1 |
| Total | 8 |

## Referències

* ↑ «Canada» (en francès). memotocross.fr. [Consulta: 28 juny 2020].
* ↑ «Mx Mondial - Résultats» (en francès). memotocross.fr. [Consulta: 28 juny 2020].
* ↑ «GP Results» (en anglès). jwvanessen.com. Arxivat de l'original el 16 de gener 2016. [Consulta: 28 juny 2020].
* ↑ Jonsson, Åke. «Results - Grand Prix» (en anglès). akejonsson.com. Arxivat de l'original el 16 de setembre 2020. [Consulta: 28 juny 2020].

## Enllaços externs

* Història del motocròs al Canadà (anglès)
* Història del motocròs al Canadà (1970 - 1975) Arxivat 2020-10-11 a Wayback Machine. (anglès)
* Article sobre el GP del Canadà de 500cc de 1982 (Saint Gabriel), guanyat per André Vromans (francès)
* Vídeo del GP del Canadà de 500cc de 1975 (Copetown), guanyat per Pierre Karsmakers (anglès)
# Haddam

Haddam és una ciutat dels Estats Units a l'estat de Kansas. Segons el cens del 2000 tenia 169 habitants.

## Demografia

Segons el cens del 2000, Haddam tenia 169 habitants, 73 habitatges, i 48 famílies. La densitat de població era de 186,4 habitants/km².
Dels 73 habitatges en un 21,9% hi vivien nens de menys de 18 anys, en un 61,6% hi vivien parelles casades, en un 4,1% dones solteres, i en un 34,2% no eren unitats familiars. En el 34,2% dels habitatges hi vivien persones soles el 21,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,96.
Per edats la població es repartia de la següent manera: un 23,7% tenia menys de 18 anys, un 5,3% entre 18 i 24, un 20,1% entre 25 i 44, un 23,1% de 45 a 60 i un 27,8% 65 anys o més.
L'edat mediana era de 46 anys. Per cada 100 dones de 18 o més anys hi havia 101,6 homes.
La renda mediana per habitatge era de 20.000 $ i la renda mediana per família de 30.000 $. Els homes tenien una renda mediana de 20.341 $ mentre que les dones 14.375 $. La renda per capita de la població era de 12.555 $. Entorn del 9,1% de les famílies i el 16,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Haddam». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Haddam». American Fact Finder. Oficina del Cens dels Estats Units, 12-01-2010.
# Giovanni Piccolomini

Giovanni Piccolomini (1475 † 1537) va ser un Prelat papal i cardenal italià. Nascut en una família noble, era besnet del Papa Pius II i nebot del Papa Pius III. No es té informació precisa sobre la seva educació, però va ser considerat un "home savi".
L'1 de juliol de 1517 va ser nomenat cardenal pel Papa Lleó X i el 6 de juliol d'aquell any va rebre el títol de Santa Sabina. També era bisbe de Sitten des de 1522 i bisbe d'Aquila des de1523, bisbe d'Albano el 1524, el bisbe de Palestrina el 1531, bisbe de Porto i Santa Rufina des de 1533, bisbe d'Ostia des de 1535. I Degà del Col·legi de Cardenals l'octubre de 1534.
Va participar en el conclave de 1521-22 i el de 1523 i 1533, respectivament, que van triar el Papa Adrià VI, Climent VIII i el Papa Pau III. Era un patró i benefactor de molts artistes. Va morir a Siena i va ser enterrat a la catedral de la mateixa ciutat.
# Grenmarita

La grenmarita és un mineral de la classe dels silicats, que pertany al grup de la rinkita. Rep el nom de la localitat de Grenmar, com es coneix en nòrdic a Langesundsfjorden, a Noruega.

## Característiques

La grenmarita és un silicat de fórmula química Na₄MnZr₃(Si₂O₇)₂O₂F₂. Va ser aprovada com a espècie vàlida per l'Associació Mineralògica Internacional l'any 2003, i la primera publicació data del 2004. Cristal·litza en el sistema monoclínic. La seva duresa a l'escala de Mohs és 4,5.
Segons la classificació de Nickel-Strunz, la grenmarita pertany a «09.BE - Estructures de sorosilicats, amb grups Si₂O₇, amb anions addicionals; cations en coordinació octaèdrica [6] i major coordinació» juntament amb els següents minerals: wadsleyita, hennomartinita, lawsonita, noelbensonita, itoigawaïta, ilvaïta, manganilvaïta, suolunita, jaffeïta, fresnoïta, baghdadita, burpalita, cuspidina, hiortdahlita, janhaugita, låvenita, niocalita, normandita, wöhlerita, hiortdahlita I, marianoïta, mosandrita, nacareniobsita-(Ce), götzenita, hainita, rosenbuschita, kochita, dovyrenita, baritolamprofil·lita, ericssonita, lamprofil·lita, ericssonita-2O, seidozerita, nabalamprofil·lita, schüllerita, lileyita, murmanita, epistolita, lomonossovita, vuonnemita, sobolevita, innelita, fosfoinnelita, yoshimuraïta, quadrufita, polifita, bornemanita, xkatulkalita, bafertisita, hejtmanita, bykovaïta, nechelyustovita, delindeïta, bussenita, jinshajiangita, perraultita, surkhobita, karnasurtita-(Ce), perrierita-(Ce), estronciochevkinita, chevkinita-(Ce), poliakovita-(Ce), rengeïta, matsubaraïta, dingdaohengita-(Ce), maoniupingita-(Ce), perrierita-(La), hezuolinita, fersmanita, belkovita, nasonita, kentrolita, melanotekita, til·leyita, kil·lalaïta, stavelotita-(La), biraïta-(Ce), cervandonita-(Ce) i batisivita.

## Formació i jaciments

Va ser descoberta a Natrolittodden, a la localitat de Langesundsfjorden, dins el municipi de Larvik (Vestfold, Noruega). També ha estat descrita a la pedrera Sagåsen, al municipi de Porsgrunn (Telemark, Noruega). Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Grenmarite» (en anglès). Mindat. [Consulta: 28 desembre 2019].
# Grup de la bukovita
## Grup de la bukovita

El grup de la bukovita és un grup de minerals de la classe dels sulfurs format per quatre espècies: bukovita, murunskita, sabatierita i talcusita. Les espècies d'aquest grup cristal·litzen en el sistema tetragonal, excepte la sabatierita que cristal·litza en el sistema ortoròmbic.
| Espècie | Fórmula |
| Bukovita | Tl₂(Cu,Fe)₄Se₄ |
| Murunskita | K₂(Cu,Fe)₄S₄ |
| Sabatierita | TlCu₆Se₄ |
| Talcusita | Tl₂Cu₃FeS₄ |
Segons la classificació de Nickel-Strunz els minerals que formen aquest grup pertanyen a "02.BD: Sulfurs metàl·lics, M:S > 1:1 (principalment 2:1), amb Hg, Tl» juntament amb els següents minerals: gortdrumita, balcanita, danielsita, donharrisita, carlinita, rohaïta, calcotal·lita, crookesita i brodtkorbita.

## Referències

* 1 2 «Bukovite Group» (en anglès). Mindat. [Consulta: 21 octubre 2022].
# Glossogobius bellendenensis

Glossogobius bellendenensis és una espècie de peix de la família dels gòbids i de l'ordre dels perciformes.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Hoese, D.F. & Allen, G.R. 2009. Description of three new species of Glossogobius from Australia and New Guinea. Zootaxa, 1981: 1-14.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 2.
* Miller, P.J. 1990. Gobiidae. p. 925-951. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa, SEI, París; i UNESCO, París. Vol. 2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Yankeetown

Yankeetown és una població dels Estats Units a l'estat de Florida. Segons el cens del 2000 tenia 629 habitants.

## Demografia

Segons el cens del 2000, Yankeetown tenia 629 habitants, 309 habitatges, i 194 famílies. La densitat de població era de 31,1 habitants/km².
Dels 309 habitatges en un 12,3% hi vivien nens de menys de 18 anys, en un 55,3% hi vivien parelles casades, en un 5,8% dones solteres, i en un 36,9% no eren unitats familiars. En el 31,4% dels habitatges hi vivien persones soles el 13,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,04 i el nombre mitjà de persones que vivien en cada família era de 2,48.
Per edats la població es repartia de la següent manera: un 14,1% tenia menys de 18 anys, un 3,5% entre 18 i 24, un 15,6% entre 25 i 44, un 36,6% de 45 a 60 i un 30,2% 65 anys o més.
L'edat mediana era de 55 anys. Per cada 100 dones de 18 o més anys hi havia 105,3 homes.
La renda mediana per habitatge era de 33.304 $ i la renda mediana per família de 40.833 $. Els homes tenien una renda mediana de 28.750 $ mentre que les dones 31.500 $. La renda per capita de la població era de 22.774 $. Entorn del 6,8% de les famílies i el 12,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Yankeetown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Yankeetown». American Fact Finder. Oficina del Cens dels Estats Units, 12-01-2010.
# Escola de Safed

L'Escola de Safed era una ieixivà formada per un grup de teòlegs jueus estudiosos de la Càbala, que es van aplegar al voltant dels ensenyaments del Rabí Yossef Qaro (1488-1575), l'autor d'un ample comentari anomenat Beit Yossef sobre el llibre Arba Turim de Jacob ben Asher. Caro és l'autor d'un comentari de l'obra Mixné Torà del Rambam Maimònides, anomenada Kessef Mixné. Caro és també l'autor del més cèlebre codi legal de la llei jueva, el Xulhan Arukh. Aquesta obra és encara actualment la major autoritat legal en matèria de jurisprudència, i a ella es fa referència constantment.
A la ciutat de Safed, en una alta roca sobre la depressió que ocupa el Llac de Tiberíades, es va establir com a jutge i deixeble seu el Rabí Shlomo HaLevi Alkabetz (mort en 1580), cabalista i poeta. Shlomo Alkabetz va ser l'autor del famós himne religiós i festiu Lekhà Dodí, aquesta popular cançó és cantada per rebre el Shabat.
El Zohar, també conegut com "El Llibre de l'Esplendor", és una de les principals obres que tracten sobre la Càbala, altres obres importants relacionades amb la Càbala són: el Sefer ha-Bahir, el Séfer Yetsirà, el llibre Etz Chaim, i el Pardes Rimonim. Els Rabins Moisès Cordovero i Isaac Lúria, l'Arizal HaKadoix, van ser els principals recopiladors de la mística i la Càbala jueva. A aquesta escola de pensament, pertany també el fidel deixeble del Rabí Isaac Lúria, el Rabí Haim Vital.

## Referències

* ↑ «Caro, Joseph B. Ephraim» (en anglès). Enciclopèdia Jueva, 13-01-2019.
* ↑ «Solomon ben Moses Alkabetz» (en anglès). Biblioteca Virtual Jueva, 13-01-2019.
* ↑ «Rabí Jaím Vital» (en castellà). Jabad Argentina, 13-01-2019. Arxivat de l'original el 2018-12-27. [Consulta: 13 gener 2019].
# Friedrichsthal

«Friedrichsthal» té aquests significats:
* Friedrichsthal (Saarland) : ciutat alemanya de Saarland
* Friedrichsthal (Turíngia) : municipi alemany de Turíngia
* Narsarmijit (antigament Friedrichsthal) : població danesa de Groenlàndia
* Emanuel von Friedrichsthal (1809 – 1842) : Botànic i arqueòleg austríac